Anavezout a rit ar "mangavino" ? Na rit ket? Me kennebeut,  araok lenn Les Gouttes de Dieu…  Simpl awalc'h eo : ur manga o komz diwar-benn gwin. Perak ket?  Estreget tresadennoù efedus-tre ha kentelioù diwar-benn ar gwin a zo er  manga-mañ.  Istor ur paotr yaouank o tizoloiñ hêrezh e dad, hag ur sapre emgann tañva gwin ^^ Kazi a live emgann L a-enep da Gira e bed ar gwin!!  Fent a zo, santet e vez karantez ar gwin e-touez ar skipailh. Na pinvidik, luziet ha dedennus eo! Ha c'hoazh, n'eus kaoz nemet eus gwin ruz el levrenn gentañ hag hini gall dreist-holl! Meneget e vez reoù eus Italia ha Kalifornia, buan-ha-buan.  Pa vez klevet frond ar gwin pe tañvaet gant an tudennoù e vez tresadennoù brav-tre, evel ma vefe gant ar  c'hreion koad hepken, evel taolennoù…  Start awalc'h eo da lenn (ranket 'm eus lenn e div wech) peogwir e vezer badaouet un tamm gant an holl ditouroù diwar-benn ar gwin. (Marteze eo aesoc'h evit tud a anavez mat dija, met enaous e rank bezañ un tamm ivez)  Enfin, anzav a ran e klaskin lenn ar peurest peogwir on dedennet mat gant an tudennoù a vez dizoloet er chabistr diwezhañ ha gant ar pezh a c'hoarvezo etre an haroz hag e "enebour"!